Sutarties projektas 

PASLAUGŲ SUTARTIS Nr.

Sutartis sudaryta 2025 m………………. d.
Kretinga

Kretingos rajono savivaldybės administracija (toliau vadinama Užsakovu), atstovaujama administracijos direktorės Vilmos Preibienės veikiančios pagal Savivaldybės administracijos nuostatus  ir ______________ (toliau vadinama Paslaugų teikėju), atstovaujama __________________, veikiančio pagal  _______________, sudarė šią sutartį, toliau abi kartu vadinamos Šalimis, sudarė šią sutartį:

1. SUTARTIES OBJEKTAS
1.1. Sutarties objektas: vaizdo stebėjimo sistemos kamerų priežiūros, remonto ir duomenų perdavimo, apdorojimo, vaizdo pateikimo, įrašymo ir visų komponentų bei sistemos kaip visumos (toliau – VSS) priežiūros paslaugos (toliau – Paslaugos).
1.2. Paslaugų teikimo apimtys ir savybės nurodytos šioje Sutartyje ir Techninėje specifikacijoje (Sutarties 1 priedas), kuri yra neatskiriama šios Sutarties dalis.
1.3. Paslaugos teikiamos vadovaujantis Bendruoju duomenų apsaugos reglamentu[footnoteRef:1]; standartu LST ISO/IEC 27001:2017 „Informacinės technologijos. Saugumo metodai. Informacijos saugumo valdymo sistemos. Reikalavimai“, Lietuvos Respublikos asmens duomenų teisinės apsaugos įstatymu, Lietuvos Respublikos kibernetinio saugumo įstatymu, Bendrųjų elektroninės informacijos saugos reikalavimų aprašu[footnoteRef:2], Organizacinių ir techninių kibernetinio saugumo reikalavimų, taikomų kibernetinio saugumo subjektams, aprašu[footnoteRef:3] ir kitais galiojančiais teisės aktais. [1:  2016 m. balandžio 27 d. Europos Parlamento ir Tarybos reglamentas (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas).]  [2:  Bendrųjų elektroninės informacijos saugos reikalavimų aprašas, patvirtintas Lietuvos Respublikos Vyriausybės 2013 m. liepos 24 d. nutarimu Nr. 716 „Dėl Bendrųjų elektroninės informacijos saugos reikalavimų aprašo, saugos dokumentų turinio gairių aprašo ir elektroninės informacijos, sudarančios valstybės informacinius išteklius, svarbos įvertinimo ir valstybės informacinių sistemų, registrų ir kitų informacinių sistemų klasifikavimo gairių aprašo patvirtinimo".]  [3:  Organizacinių ir techninių kibernetinio saugumo reikalavimų, taikomų kibernetinio saugumo subjektams, aprašas, patvirtintas Lietuvos Respublikos Vyriausybės 2018 m. gruodžio 5 d. nutarimu Nr. 1209 „Dėl Lietuvos Respublikos kibernetinio saugumo įstatymo įgyvendinimo".] 


2. SUTARTIES KAINA IR ATSISKAITYMO TVARKA

2.1.  Sutarties įkainiai, nustatyti atviro konkurso būdui: 
	
Eil.
Nr.
	Paslaugų pavadinimas
	Mato 
Vnt.
	Vieneto kaina   be PVM,
Eur
	Vieneto kaina   su PVM,
Eur 

	1
	2
	3
	4
	5

	1. 
	VSS vaizdo įrašymo archyvo paslauga
	TB/mėn.
	
	

	2. 
	Duomenų perdavimo paslauga (kamera-duomenų centras arba centrinis pultas-duomenų centras)
	vnt./mėn.
	
	

	3.
	Kameros priežiūros ir remonto paslauga
	vnt./mėn.
	
	



2.2. Sutarčiai taikomas kainodaros būdas – fiksuotas įkainis.
2.3. Visi mokėjimai ir atsiskaitymai pagal sutartį vykdomi Lietuvos Respublikos nacionaline valiuta – eurais. 
2.4. Užsakovas elektronines sąskaitas faktūras priima ir apdoroja naudodamasis informacinės sistemos „SABIS“ priemonėmis, išskyrus VPĮ nustatytus išimtinius atvejus. 
2.5. Sutartyje numatyti Paslaugų įkainiai Sutarties galiojimo laikotarpiu gali būti peržiūrimi ir perskaičiuojami Sutarties 2.5.1 ir 2.5.2 papunkčiuose numatytais atvejais:
2.5.1. kai Paslaugų įkainiui įtaką daro pasikeitęs PVM mokestis. Tokiu atveju padidėjus/sumažėjus PVM mokesčiui, pokyčio skirtumu Paslaugų įkainis gali būti perskaičiuojamas, atitinkamai jį padidinant ar sumažinant, šalims pasirašant papildomą susitarimą. Sutarties įkainio perskaičiavimas po pasikeitusio PVM mokesčio – per 1 (viena) darbo dieną po Lietuvos Respublikos pridėtinės vertės mokesčio įstatymo, kuriuo keičiasi mokesčio tarifas, įsigaliojimo dienos. Perskaičiavimo formulė – pasikeitus PVM dydžiui paslaugų įkainis keičiamas (mažinamas ar didinamas) proporcingai PVM pasikeitimo dydžiui. Momentas nuo kurio įsigalioja perskaičiuotas įkainis – perskaičiuotas įkainis pradedamas taikyti kitą dieną po Lietuvos Respublikos pridėtinės vertės mokesčio įstatymo, kuriuo keičiasi mokesčio tarifas, įsigaliojimo dienos. 
2.5.2. dėl kainų lygio kitimo. Paslaugų įkainis (-iai) pirmus metus po sutarties įsigaliojimo dėl kainų lygio kitimo neperskaičiuojami. Po to Paslaugų įkainis (-iai) gali būti perskaičiuojami dėl vidutinio metinio vartotojų kainų pokyčio, apskaičiuoto pagal vartotojų kainų indeksą. Paslaugų įkainis (-iai) dėl vidutinio metinio vartotojų kainų pokyčio per likusį Sutarties galiojimo laikotarpį gali būti perskaičiuojami vieną kartą, kai Valstybės duomenų agentūros duomenimis vidutinis metinis vartotojų kainų pokytis yra 5 % (penki procentai) ir daugiau. Atlikdamos perskaičiavimą Šalys vadovaujasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis, iš kitos Šalies nereikalaudamos pateikti oficialaus Valstybės duomenų agentūros ar kitos institucijos išduoto dokumento ar patvirtinimo. Paslaugų įkainis (-iai) didinami/mažinami tiek procentų, kiek yra vidutinis metinis vartotojų kainų pokytis. Susitarimas padidinti/sumažinti paslaugų įkainį (-ius) įsigalioja surašius jį raštu ir pasirašius abiems Šalims. Perskaičiuotas paslaugų įkainis (-iai) taikomas tik toms paslaugoms, kurios teikiamos po Šalių pasirašyto susitarimo įsigaliojimo dienos.
2.6. Pradinė sutarties vertė ______________________Eur be PVM, yra lygi lėšų sumai, kurią planuojama skirti pirkimo dokumentuose ir Sutartyje nurodytų paslaugų įsigijimui. Pradinės Sutarties vertė yra lygi maksimaliai pirkimui skirtai lėšų sumai be PVM pirkimo dokumentuose ir Sutartyje nurodytų Paslaugų įsigijimui Tiekėjo pasiūlyme nurodytais įkainiais be PVM. Užsakovas perka Paslaugas pagal poreikį Sutartyje arba jos priede Nr. 1 nurodytais įkainiais, neviršijant Sutarties kainos. Sutartyje arba jos priede Nr. 1. atskirose eilutėse nurodytas Paslaugų kiekis gali būti keičiamas (didėti ar mažėti).
2.7. Sutarties kaina, _________ Eur su PVM. Užsakovas neįsipareigoja nupirkti Sutarties 2.1 punkte arba jos priede Nr. 1 nurodytų paslaugų už visą Sutarties kainą. 
2.8. Paslaugų, numatytų techninėje specifikacijoje, mėnesio apimties atlikimas įforminamas Paslaugų atlikimo aktais (Sutarties 5 priedas), kuriuos pasirašys Užsakovas ir Paslaugų teikėjas.
2.9. Esant poreikiui Užsakovo prašymu Paslaugų tiekėjas turi įtraukti naujus stebėjimo elementus į stebėsenos sistemą.
2.10. Užsakovas už faktiškai suteiktas paslaugas apmoka per 30 kalendorinių dienų Paslaugų teikėjui pateikus parengtus dokumentus, paslaugų atlikimo aktus (Sutarties 5 priedas) ir sąskaitą – faktūrą. Elektroninę sąskaitą faktūrą, atitinkančią Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (toliau – Europos elektroninių sąskaitų faktūrų standartas), Paslaugų tiekėjas pateikia per informacinę sistemą „SABIS“ (https://sabis.nbfc.lt/) arba per kitą savo pasirinktą informacinę sistemą. 



3. PASLAUGŲ TEIKIMO TERMINAS
3.1. Paslaugų teikimo terminas – 24 (dvidešimt keturi) mėnesiai nuo paslaugų tinkamumo akto pasirašymo dienos (VSS turi funkcionuoti pilna apimtimi).
3.2. Paslaugų teikimo Sutartis įsigalioja nuo Sutarties sudarymo dienos. 

4. ŠALIŲ TEISĖS IR PAREIGOS
4.1. Užsakovas įsipareigoja:
4.1.1. suteikti Paslaugų teikėjui visą turimą informaciją ir (arba) dokumentus, reikalingus Sutarčiai vykdyti;
4.1.2. nedelsiant pašalinti Paslaugų teikėjo nurodytas aplinkybes, kurios trukdo tinkamai vykdyti Sutartį, jei jos priklauso nuo Užsakovo valios;
4.1.3. priimti techninėje specifikacijoje reikalavimus atitinkančių ir kokybiškai suteiktų paslaugų rezultatą šioje Sutartyje nustatyta tvarka ir terminais;
4.1.4. apmokėti už kamerų įrengimo vietose suvartotą elektros energiją;
4.1.4. apmokėti už suteiktas paslaugas sutartyje nustatyta tvarka.
4.1.5. keisdamas konkrečių paslaugų kiekius nuo pasirinktos datos kalendorinio mėnesio pirmos dienos pasirašytinai pateikti Paslaugų teikėjui pakeistą/papildytą Sutarties 3 priedą („Užsakomų paslaugų, vaizdo kamerų ir jų stebėjimo vietų sąrašas“). Sutarties šalių paskirtų atsakingų asmenų pasirašytas Sutarties 3 priedas „Užsakomų paslaugų, vaizdo kamerų ir jų stebėjimo vietų sąrašas“ yra pagrindas Paslaugų teikėjui nuo nurodytos datos teikti paslaugas nurodytam įrangos vienetų kiekiui ir teikti paslaugos atlikimo ir apmokėjimo dokumentus; 
4.2. Užsakovas turi teisę:
4.2.1. tikrinti Paslaugų teikėjo teikiamų paslaugų atlikimo eigą ir kokybę, nesikišant į Paslaugų teikėjo ūkinę komercinę veiklą.
4.2.2. atsisakyti priimti Paslaugas ar jų dalį, jei nustatomi defektai ir trūkumai, Paslaugos suteiktos nesilaikant šioje Sutartyje, Sutarties prieduose, pirkimo dokumentuose bei kituose su sutartinių įsipareigojimų vykdymu susijusiuose dokumentuose ir teisės aktuose nustatytų reikalavimų ir reikalauti, kad Paslaugų teikėjas per Užsakovo nurodytą terminą neatlygintinai pašalintų Užsakovo nurodytus suteiktos Paslaugų ar jų dalies trūkumus;
4.2.3. nemokėti už nekokybiškai suteiktas Paslaugas arba, atsiradus trūkumų ar netikslumų, sustabdyti Paslaugų teikimą, kol trūkumai ar netikslumai bus pašalinti;
4.2.4. vienašališkai keisti konkrečių paslaugų kiekius (t. y. priežiūrai priskirtinos įrangos vienetų kiekį, nekeičiant paslaugų vienetų įkainių, numatytų Sutarties 2.1 punkte, ir šioms paslaugoms apmokėti skirtos sumos). Užsakovas Paslaugų teikėjui apie keičiamus konkrečių paslaugų kiekius praneša Sutartyje nustatyta tvarka ne vėliau kaip prieš 10 (dešimt) darbo dienų iki numatomo konkrečių paslaugų teikimo pakeistomis sąlygomis kalendorinio mėnesio pradžios (mėnesio pirma diena).
4.3.  Paslaugų teikėjas įsipareigoja:
4.3.1. suteikti paslaugas sutartyje nustatytu terminu ir pagal Techninėje specifikacijoje ir jos prieduose, kuri yra neatsiejama šios Sutarties dalis, nurodytus reikalavimus;
4.3.2. teikti Paslaugas Užsakovui pagal Sutartį už Paslaugų įkainį, savo rizika ir sąskaita kaip įmanoma rūpestingai bei efektyviai, įskaitant, bet neapsiribojant, Paslaugų teikimą pagal geriausius visuotinai pripažįstamus profesinius, techninius standartus ir praktiką, panaudodamas visus reikiamus įgūdžius, žinias;
4.3.3. paslaugas suteikti kokybiškai, laikydamasis esamų normų ir taisyklių, standartų, vadovaujantis galiojančiais teisės aktais, privalomais sutarties vykdymo metu;
4.3.4. atsakyti už visos paslaugoms teikti reikalingos įrangos įsigijimą;
4.3.5. savarankiškai apsirūpinti paslaugų atlikimui reikalingais materialiniais ištekliais;
4.3.6. visą Paslaugų teikimo laikotarpį kaupti, saugoti ir tvarkyti visus Paslaugų teikėjo pagal Sutartį privalomus parengti (gauti), pateikti ir jam vykdant Sutartį perduotus dokumentus, kitą dokumentaciją bei medžiagą. Paslaugos teikėjas atsako už parengtuose (užpildytuose) dokumentuose pateikiamų duomenų teisingumą ir atitiktį faktinėms aplinkybėms. Paslaugos teikėjas praradęs, sunaikinęs, sugadinęs ar padaręs kitokią žalą tokiai dokumentacijai (medžiagai), privalo ją tinkamai atkurti ir atlyginti Užsakovui dėl to kilusius nuostolius;
4.3.7. raštu nedelsiant informuoti (įspėti) Užsakovą apie aplinkybes, kurios trukdo tinkamai ir laiku vykdyti Sutartį, ir ne vėliau kaip per 10 (dešimt) darbo dienų nuo aplinkybių atsiradimo pateikti dokumentus, pagrindžiančius Paslaugų teikėjo nurodytas aplinkybes;
4.3.8. savo sąskaita ištaisyti Užsakovo nustatytus paslaugų trūkumus;
4.3.9.  dalį paslaugų teikti perduodamas subteikėjui, yra atsakingas už subteikėjo, jo įgaliotų atstovų ir darbuotojų veiksmus arba neveikimą taip, kaip atsakytų už savo paties veiksmus ar neveikimą;
4.3.10. eksploatuoti, prižiūrėti, prireikus teikti Užsakovui rekomendacijas dėl VSS sudėtinių dalių atnaujinimo ir atlikti profilaktikos darbus pagal suderintą grafiką, turėti visą parą realiu laiku veikiančią gedimų registravimo ir priežiūros tarnybą ir elektroninį sutrikimų registravimo, apskaitos ir valdymo registrą, kuriame Užsakovo personalas turėtų galimybę registruoti, apskaityti VSS darbingumo procentą ir turėti chronologines realaus laiko ataskaitas, o jam laikinai neveikiant, Paslaugų teikėjo nurodytu telefonu, elektroniniu paštu; 
4.4. Paslaugos teikėjas patvirtina, kad yra gavęs visą būtiną informaciją, kurią Paslaugos teikėjas, panaudodamas visas savo žinias ir rūpestingumą, galėjo gauti iki Sutarties pasirašymo, ir kuri gali turėti įtakos Sutarties kainai arba paslaugoms. Turi būti laikoma, kad Sutartyje nurodyta kaina apima visus Paslaugos teikėjo įsipareigojimus pagal Sutartį ir visa, kas būtina tinkamam paslaugų teikimui.
4.5. Paslaugų teikėjas turi teisę:
4.5.1. gauti sutartyje nurodyto dydžio užmokestį už laiku, tinkamai ir kokybiškai suteiktas paslaugas; 
4.5.2. prašyti, kad Užsakovas pateiktų su tinkamu sutarties vykdymu susijusią informaciją ar dokumentus, kurių būtinybė atsirado sutarties vykdymo metu. 
4.6. Sudarius Sutartį, tačiau ne vėliau negu Sutartis pradedama vykdyti, Paslaugų teikėjas įsipareigoja Užsakovui pranešti tuo metu žinomų Subtiekėjų pavadinimus, kontaktinius duomenis ir jų atstovus. Užsakovas taip pat reikalauja, kad Paslaugų teikėjas informuotų apie minėtos informacijos pasikeitimus visu Sutarties vykdymo metu, taip pat apie naujus Subtiekėjus, kuriuos jis ketina pasitelkti vėliau.
5. ŠALIŲ ATSAKOMYBĖ

5.1. Sutarties vykdymo metu, iki Paslaugų teikėjo atliktų Paslaugų perdavimo Užsakovui akto pasirašymo, Paslaugų teikėjas įsipareigoja ne vėliau kaip per 5 (penkias) darbo dienas nuo Užsakovo kreipimosi dienos savo sąskaita ištaisyti bet kokius teikiamų Paslaugų trūkumus ir (ar) netikslumus.
5.2. Jei Paslaugų teikėjas nevykdo ar netinkamai vykdo sutartinius įsipareigojimus, apie kuriuos buvo įspėtas raštu, tačiau per Užsakovo nustatytą terminą nepašalino paslaugų trūkumų ar pakartotinai netinkamai vykdė sutartinius įsipareigojimus, Užsakovo reikalavimu Paslaugų teikėjas moka Užsakovui 500 Eur dydžio baudą. 
5.3. Paslaugų teikėjui neištaisius Paslaugų trūkumų ir (ar) netikslumų per 10 (dešimt) darbo dienų nuo Užsakovo kreipimosi dienos, ar nesuteikus Paslaugų per nustatytą terminą, Paslaugų teikėjas įsipareigoja atlyginti visus Užsakovo patirtus nuostolius, kurių nepadengia netesybos, o Užsakovas turi teisę be atskiro įspėjimo pasitelkti trečiuosius asmenis nustatytiems trūkumams ir (ar) netikslumams ištaisyti ir turėtomis išlaidomis sumažinti Paslaugų teikėjui pagal Sutartį mokėtinas sumas, o jeigu mokėtinų sumų ir delspinigių (jei taikomi) nepakanka padengti patirtoms išlaidoms, reikalauti atlyginti patirtas išlaidas ir kitus su trečiųjų asmenų pasitelkimu susijusius nuostolius.
5.4. Užsakovas, nepagrįstai uždelsęs atsiskaityti už suteiktas Paslaugas Sutartyje numatyta tvarka ir terminais, moka 0,02 proc. nuo neapmokėtos sumos dydžio delspinigius už kiekvieną praterminuotą dieną.
5.5. Paslaugų teikėjas yra visiškai atsakingas už žalą, padarytą tretiesiems asmenims, jų turtui, atliekant Sutartyje numatytas Paslaugas. Paslaugų teikėjas atsako už subteikėjo, jo įgaliotų atstovų ir darbuotojų veiksmus arba neveikimą. 
5.6. Užsakovas turi teisę vienašališkai nutraukti sutartį, įspėjęs Paslaugų teikėją prieš 14 (keturiolika) kalendorinių dienų:
5.6.1. jeigu Paslaugų teikėjas nepradeda teikti paslaugų pagal techninėje specifikacijoje nurodytus reikalavimus arba kitaip aiškiai parodo ketinimą netęsti savo įsipareigojimų pagal Sutartį;
5.6.2. nustatęs esminius nukrypimus nuo sutarties sąlygų ar kitokius esminius paslaugų teikimo trūkumus (nepradeda laiku vykdyti sutarties; nevykdo Sutarties sąlygų 4.3 punkte nurodytų Užsakovo ir/ar įgalioto asmens nurodymų ir dėl to Užsakovas iš esmės negauna paslaugų rezultato, kokio tikėjosi; paslaugas teikia nekokybiškai, arba Paslaugų teikėjas nepašalina trūkumų ir (ar) netikslumų per nustatytus terminus; kitais teisės aktų numatytais atvejais); 
5.6.3. kai Paslaugų teikėjas yra likviduojamas, su kreditoriais sudaro taikos sutartį, sustabdo ar apriboja ūkinę veiklą, arba jo padėtis pagal šalies, kurioje jis registruotas, įstatymus tampa tokia pati arba panaši; kai Paslaugų teikėjui iškeliama restruktūrizavimo, bankroto byla, jo atžvilgiu vykdomas bankroto procesas ne teismo tvarka, inicijuotos priverstinio likvidavimo ar susitarimo su kreditoriais procedūros arba jam vykdomos analogiškos procedūros pagal šalies, kurioje jis registruotas, įstatymus;
5.6.4. Užsakovas Viešųjų pirkimų įstatymo 90 straipsnyje numatyta tvarka gali vienašališkai nutraukti Sutartį atsiradus Viešųjų pirkimų įstatymo 90 straipsnio 1 dalyje numatytiems Sutarties nutraukimo pagrindams.
[bookmark: _GoBack]5.6.5. Lietuvos Respublikos viešųjų pirkimų įstatymo nurodytais atvejais ir tvarka.
5.7. Jeigu Paslaugų teikėjas vienašališkai nutraukia sutartį be Užsakovo kaltės, Paslaugų teikėjas sumoka Užsakovui baudą, lygią 5 proc. pradinės sutarties vertės kuri nurodyta 2.6. punkte, kuri Šalių laikoma minimaliais patirtais tiesioginiais nuostoliais, bei atlygina visus kitus nuostolius, tiek kiek jų nepadengia bauda ir delspinigiai.

6. SUBTEIKĖJAI IR JŲ KEITIMO TVARKA

6.1. Sudarius pirkimo sutartį, tačiau ne vėliau negu pirkimo sutartis pradedama vykdyti, Paslaugų teikėjas įsipareigoja Užsakovui pranešti tuo metu žinomų subteikėjų pavadinimus, kontaktinius duomenis ir jų atstovus. Paslaugų teikėjas įsipareigoja informuoti Užsakovą apie šios informacijos pasikeitimus visu Sutarties vykdymo metu.
6.2. Sutarties vykdymo metu, kai kiti ūkio subjektai (subteikėjai) netinkamai vykdo įsipareigojimus Paslaugų teikėjui, taip pat tuo atveju, kai subteikėjai nepajėgūs vykdyti įsipareigojimų Paslaugų teikėjui dėl iškeltos bankroto bylos, pradėtos likvidavimo procedūros ir pan. padėties, ar siekiant tinkamai ir laiku įvykdyti Sutartį būtina padidinti darbų spartą, Paslaugų teikėjas gali pakeisti subteikėjus tokia tvarka:
a) apie tai jis turi informuoti Užsakovą, nurodydamas subteikėjo pakeitimo priežastis bei turi pateikti dokumentus, patvirtinančius konkurso dokumentuose nurodytus kvalifikacijos reikalavimus (pagal jam ketinamą pavesti darbų sritį), subteikėjo užpildytą Europos bendrąjį viešųjų pirkimų dokumentą (toliau – EBVPD), patvirtinantį, kad nėra subteikėjo pašalinimų pagrindų bei pašalinimo pagrindų nebuvimą patvirtinančius dokumentus. Užsakovas netikrina subteikėjų, kurių pajėgumais Paslaugų teikėjas nesiremia, pašalinimo pagrindų;
b) gavęs tokį pranešimą, Užsakovas, patikrinęs naujo subteikėjo atitiktį kvalifikacijos reikalavimams, EBVPD bei EBVPD pašalinimo pagrindų nebuvimą patvirtinančius dokumentus, parengia susitarimą dėl subteikėjo pakeitimo arba raštu nurodo priežastis, dėl kurių pakeitimas nėra galimas.
6.3. Sutarčiai vykdyti pasitelkiami šie subteikėjai: (surašyti pasiūlyme nurodytus subteikėjus, jeigu tokių nėra, parašyti žodį „nėra“):
	Eil. Nr.
	Subteikėjo (ų) pavadinimas, kodas ir adresas
	Numatomos suteikti paslaugos
	Pirkimo sutarties dalis, kuriai ketinama pasitelkti subteikėjus

	
	
	
	%

	Subteikėjai ir ūkio subjektai, kurių pajėgumais remiamasi įrodinėjant kvalifikacijos atitiktį

	
	
	
	

	
	
	
	

	Iš viso:
	

	Kiti žinomi subteikėjai, kurie bus pasitelkti vykdant pirkimo sutartį ir kurių pajėgumais nesiremiama įrodinėjant kvalifikacijos atitiktį

	
	
	
	

	
	
	
	


6.6. Užsakovas gali tiesiogiai atsiskaityti su subteikėjais už jų suteiktas paslaugas. Apie tai Užsakovas raštu informuoja subteikėjus per 3 darbo dienas po informacijos apie subteikėjus gavimo. Subteikėjui raštu pateikus prašymą pasinaudoti tiesioginio atsiskaitymo galimybe, sudaroma trišalė sutartis tarp Užsakovo, Paslaugų teikėjo ir jo subteikėjo, nustatanti tiesioginio atsiskaitymo su subteikėju tvarką, atsižvelgiant į pirkimo dokumentuose, Sutartyje ir subrangos sutartyje nustatytus reikalavimus. Paslaugų teikėjas turi teisę prieštarauti nepagrįstiems mokėjimams subteikėjui trišalėje sutartyje nustatyta tvarka.

7. KONFIDENCIALUMAS

7.1. Šalys įsipareigoja neskelbti tretiesiems asmenims informacijos apie šios Sutarties sudarymo sąlygas ir kitos informacijos apie Sutarties Šalis daugiau, negu to reikia Sutarčiai tinkamai vykdyti, išskyrus tuos atvejus, kai tai yra privaloma pagal Lietuvos Respublikos teisės aktus.
7.2. Jeigu Šalis, vykdydama Sutartį, gavo iš kitos Šalies informaciją, kuri yra komercinė paslaptis, arba kitokią konfidencialią informaciją, tai ji neturi teisės suteikti šios informacijos tretiesiems asmenims be kitos Šalies sutikimo, išskyrus tuos atvejus, kai tai yra privaloma pagal Lietuvos Respublikos teisės aktus.

8. NENUGALIMA JĖGA

8.1. Šalis gali būti visiškai ar iš dalies atleidžiama nuo atsakomybės už Sutarties nevykdymą dėl nenugalimos jėgos (force majeure) aplinkybių, atsiradusių po Sutarties įsigaliojimo dienos, bei nustatytų ir jas patyrusios Šalies įrodytų pagal Lietuvos Respublikos civilinį kodeksą, jeigu Šalis nedelsiant pranešė kitai Šaliai apie kliūtį bei jos poveikį įsipareigojimų vykdymui.
8.2. Nenugalima jėga (force majeure) nelaikoma tai, kad rinkoje nėra reikalingų prievolei vykdyti prekių, Šalis neturi reikiamų finansinių išteklių arba Šalies kontrahentai pažeidžia savo prievoles. Nenugalima jėga (force majeure) taip pat nelaikomos Šalies veiklai turėjusios įtakos aplinkybės, į kurių galimybę Šalys, sudarydamos Sutartį, atsižvelgė, t. y. Lietuvoje pasitaikančios aplinkybės, valstybės ar savivaldos institucijų sprendimai, sukėlę bet kurios iš Šalių reorganizavimą, privatizavimą, likvidavimą, veiklos pobūdžio pakeitimą, stabdymą (trukdymą), kitos aplinkybės, kurios turėtų būti laikomos ypatingomis, bet Lietuvoje Sutarties sudarymo metu yra tikėtinos.
8.3. Sutartis baigiasi kitos Šalies reikalavimu, kai ją įvykdyti kitai šaliai neįmanoma dėl  nenugalimos jėgos (force majeure).


9. SUTARTIES NUTRAUKIMAS

9.1. Jeigu Užsakovas nutraukia Sutartį Sutarties 5.6.1. – 5.6.2. punktų pagrindu, Užsakovas sumoka už iki Sutarties nutraukimo tinkamai suteiktas Paslaugas pagal pateiktus ir tarpusavyje suderintus atsiskaitymo dokumentus Sutarties 2 skyriuje „Sutarties kaina ir atsiskaitymo tvarka“ nustatyta tvarka. Taip pat Paslaugos teikėjas privalo atlyginti Užsakovui visas dėl šios Sutarties nutraukimo susidariusias išlaidas, sumokėti Sutarties 5.7 punkte numatytą baudą ir kompensuoti dėl šios Sutarties nutraukimo patirtus nuostolius.
9.2.  Paaiškėjus, kad sutartyje numatytoms Paslaugoms teikti  finansavimas yra nenumatytas ar sustabdytas, Užsakovas turi teisę vienašališkai nutraukti Sutartį apie tai raštu įspėjęs Paslaugų teikėją ne vėliau kaip prieš 30 (trisdešimt) kalendorinių dienų. Tokiu atveju atsiskaitymai tarp Šalių Sutarties nutraukimo dienai atliekami Sutarties 2 skyriuje „Sutarties kaina ir atsiskaitymo tvarka“ nustatyta tvarka.
9.3. Šalių susitarimu Sutartis gali būti nutraukta bet kuriuo metu. Tokiu atveju atsiskaitymai tarp Šalių Sutarties nutraukimo dienai atliekami Sutarties 2 skyriuje „Sutarties kaina ir atsiskaitymo tvarka“ nustatyta tvarka.
9.4. Užsakovas, raštu nurodydamas priežastį (finansavimo sustabdymas, aplinkybės, trukdančios teikti Paslaugas), gali bet kada nurodyti Paslaugų teikėjui sustabdyti visų Paslaugų arba jų dalies vykdymą. Toks Paslaugų vykdymo sustabdymas negali trukti ilgiau nei 30 (trisdešimt) dienų. Paslaugų (jų dalies), kurių vykdymas buvo sustabdytas, terminas, išnykus aplinkybėms, dėl kurių paslaugų (jų dalies) vykdymas buvo sustabdytas, pratęsiamas tam Paslaugų (jų dalies) atlikimo terminui, kuris pagal sutartį buvo likęs Paslaugų teikėjo darbų (jų dalies) vykdymui iki kol Paslaugų (jų dalies) vykdymas buvo sustabdytas.

10. ASMENS DUOMENŲ TVARKYMAS

10.1. Vykdydamos Sutartį Šalys įsipareigoja asmens duomenų tvarkymą vykdyti teisėtai, laikantis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (toliau – Reglamentas), Lietuvos Respublikos asmens duomenų teisinės apsaugos įstatymo ir kitų teisės aktų, reglamentuojančių asmens duomenų tvarkymą. 
10.2. Šalių atstovų, darbuotojų ar kitų fizinių asmenų, pasitelktų Sutarčiai vykdyti duomenų tvarkymo teisėtumas grindžiamas būtinybe įvykdyti Sutartį arba būtinybe pasinaudoti iš Sutarties kylančiomis teisėmis.
10.3. Abi Šalys yra asmens duomenų valdytojai, kurie tvarko savo darbuotojų asmens duomenis teisėto intereso ir sudarytos darbo sutarties pagrindu. Kiekviena Šalis kitos Šalies pateiktus jos darbuotojų, įgaliotų asmenų, subrangovų darbuotojų ar kitų atstovų, taip pat kitų asmenų duomenis tvarkys šios Sutarties vykdymo, teisėto intereso, siekiant pareikšti ar apsiginti nuo ieškinių ar kitų reikalavimų, o taip pat siekiant įvykdyti Šaliai taikomuose teisės aktuose numatytas teisines prievoles, tikslais bei juos atitinkančiais teisiniais pagrindais.
10.4. Šalys įsipareigoja įgyvendinti tinkamas organizacines ir technines priemones užtikrinančias tvarkomų asmens duomenų apsaugą. Šalys užtikrina gautų asmens duomenų apsaugą nuo neteisėtos prieigos prie jų, nuo neteisėto atskleidimo, sunaikinimo, pakeitimo nuo kitokio neteisėto asmens duomenų tvarkymo. Nurodytos priemonės turi užtikrinti iškilusią riziką atitinkantį saugumo lygį.
10.5. Šalys asmens duomenis saugo ne ilgiau nei to reikalauja duomenų tvarkymo tikslai ar numato teisės aktai, jeigu juose yra nustatytas ilgesnis duomenų saugojimas. Asmens duomenys turi būti saugomi tol, kol iš sutartinių santykių gali kilti pagrįstų reikalavimų arba kiek tai reikalinga Šalių teisėtiems interesams įgyvendinti ir apsaugoti. Nebereikalingi asmens duomenys sunaikinami. 
10.6. Gali būti tvarkomi šie Šalių vadovų, kitų darbuotojų, atsakingų asmenų ar atstovų, atstovaujančių Šalims, duomenys (I) vardas, pavardė; (II) kontaktiniai duomenys (darbo telefono numeris, darbo elektroninis paštas, darbovietės adresas; (III) užimamos pareigos; (IV) įgaliojimų (atstovavimo) duomenys, įskaitant atstovų asmens kodus, adresus; (V) Šalių vardu ir interesais vykdomas susirašinėjimas, ar kiti duomenys suformuojami Sutarties vykdymo metu.
10.7. Tvarkomus duomenis gali gauti: (I) Šalių darbuotojai, atsakingi už Šalių tarpusavio bendradarbiavimą ir ryšių palaikymą, taip pat vykdantys buhalterinės apskaitos, informacinių sistemų priežiūros funkcijas; (II) informacinių sistemų, kurias Šalys naudoja tarpusavio santykių valdymui, teikėjai ir prižiūrėtojai; (III) mokesčių inspekcija; (IV) bankai; (V) Šalių pasitelkiami kiti asmenys, susiję su Sutarties vykdymu. 
10.8. Jei Šalys ketina pasinaudoti kitų tolesnių duomenų tvarkytojų paslaugomis, Šalys perduos kitai Šaliai informaciją apie tolesnį duomenų tvarkytoją. Tokiu atveju, Šalys privalo užtikrinti, kad tolesnis duomenų tvarkytojas vykdys bent tuos pačius įsipareigojimus ir įgaliojimus, kuriuos ši Sutartis nustato. Taip pat Šalys supranta, kad jos pačios atsakys už tolesnių duomenų tvarkytojų veiksmus ir neveikimą.
10.9. Kiekviena šalis įsipareigoja tinkamai informuoti savo darbuotojus ir kitus asmenis, kurie bus pasitelkti Sutarčiai su Šalimis vykdyti, apie jų asmens duomenų tvarkymą, vykdomą kitos Šalies šios Sutarties sudarymo ir vykdymo tikslias, pateikdama visą Reglamento 13 ar 14 straipsnyje nurodytą informaciją. Informuojančioji šalis su aukščiau nurodyta informacija privalo supažindinti pasirašytinai arba el. paštu (jei pagal elektroninio pašto adresą įmanoma identifikuoti gavėją), išsaugoti su tuo susijusią informaciją, ir kitai šaliai pareikalavus, ją nedelsiant pateikti.
10.10. Šalys šia Sutartimi susitaria, kad po Sutarties nutraukimo ar pasibaigimo, jos sunaikins arba grąžins visus joms patikėtus tvarkyti asmens duomenis pagal Sutartį ir jų kopijas, nebent Europos Sąjungos (ES) ar jų šalies įstatymai nustato reikalavimą saugoti asmens duomenis. 
10.11. Šalys patvirtina, kad siekiant užtikrinti tinkamą Sutarties vykdymą, po Sutarties įsigaliojimo, pasirašys Susitarimą dėl asmens duomenų tvarkymo (Sutarties 4 priedas), kuris yra neatskiriama Sutarties dalis. Šalys pripažįsta, kad Susitarimo dėl asmens duomenų tvarkymo pasirašymas nebus laikomas esminiu šios Sutarties sąlygų pakeitimu.

11. KITOS SUTARTIES SĄLYGOS

11.1. Vykdydamos šią Sutartį, Šalys vadovaujasi Lietuvos Respublikos civiliniu kodeksu, ir kitais įstatymais bei kitais teisės aktais, normatyviniais techniniais dokumentais, Užsakovo parengtais pirkimo dokumentais bei viešojo pirkimo metu pateiktu Paslaugų teikėjo pasiūlymu.
11.2. Sutarties sąlygos Sutarties galiojimo laikotarpiu gali būti keičiamos Lietuvos Respublikos viešųjų pirkimų įstatymo 89 straipsnyje nustatyta tvarka.
11.3. Užsakovo atsakingi asmenys:
11.3.1. už sutarties vykdymą – Informacinių technologijų skyriaus vedėjo pavaduotojas Pranas Viršilas, +370 445 55215, pranas.virsilas@kretinga.lt ;
11.3.2. už sutarties ir jos pakeitimų paskelbimą – Viešųjų pirkimų skyriaus vyresnioji specialistė Sandra Gerbenė, +370 616 78388, sandra.gerbene@kretinga.lt .
11.4. Paslaugų teikėjo atsakingas asmuo už sutarties vykdymą – ________________________.
11.5. Visi kilę ginčai ar nesutarimai sprendžiami derybų būdu. Šalims nesusitarus, ginčai ar nesutarimai sprendžiami Lietuvos Respublikos įstatymų nustatyta tvarka Lietuvos Respublikos teismuose pagal Užsakovo buveinės vietą.
11.6. Šalys neturi teisės perduoti trečiajam asmeniui reikalavimo teisės pagal šią Sutartį be raštiško kitos Šalies sutikimo.
11.7. Sutartis sudaryta lietuvių kalba 2 (dviem) vienodą juridinę galią turinčiais egzemplioriais, po vieną kiekvienai Šaliai.
11.8. Sutarties priedai:
11.8.1. Techninė specifikacija (Sutarties 1 priedas).
11.8.2. Tiekėjo pasiūlymas (Sutarties 2 priedas).
11.8.3. Užsakomų paslaugų, vaizdo kamerų ir jų stebėjimo vietų sąrašas (Sutarties 3 priedas). 11.8.4. Susitarimas dėl asmens duomenų tvarkymo (Sutarties 4 priedas).
11.8.4. Suteiktų vaizdo stebėjimo sistemos paslaugų perdavimo – priėmimo aktas (Sutarties 5 priedas).

